CELEX: 62019TN0495
Language: fi
Date: 2019-07-08 00:00:00
Title: asia T-495/19: Kanne 8.7.2019 — Romania v. komissio

26.8.2019   
            
            
               FI
            
            
               Euroopan unionin virallinen lehti
            
            
               C 288/64
            
         
      Kanne 8.7.2019 — Romania v. komissio
      (asia T-495/19)
      (2019/C 288/79)
      Oikeudenkäyntikieli: romania
      
         Asianosaiset
      
      
         Kantaja: Romania (asiamiehet C. Canțăr, E. Gane ja R. Hațieganu)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ehdotetusta kansalaisaloitteesta ”Koheesiopolitiikka alueiden yhdenvertaisuuden ja alueellisten kulttuurien säilyttämiseksi”30.4.2019 tehdyn komission päätöksen (EU) 2019/721
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäisen kanneperusteen mukaan kansalaisaloitteesta 16.2.2011 annetun Euroopan parlamentin ja neuvoston asetuksen (EU) N:o 211/2011 4 artiklan 2 kohdan b alakohtaa on rikottu perussopimuksissa unionille vahvistetun toimivallan osalta
                  
                              —
                           
                           
                              Romania katsoo, että perussopimuksissa ei ole oikeusperustaa, jonka perusteella komissio saisi esittää ehdotuksen unionin oikeudelliseksi säädökseksi järjestäjien aloitteesta ”Koheesiopolitiikka alueiden yhdenvertaisuuden ja alueellisten kulttuurien säilyttämiseksi”. Tämä ehdotus jää selvästi komission toimivallan tehdä ehdotus unionin säädökseksi perussopimusten soveltamiseksi ulkopuolelle eikä täytä asetuksen N:o 211/2011 4 artiklan 2 kohdan b alakohdassa säädettyjä edellytyksiä.
                           
                        
            
                  2.
               
               
                  Toinen kanneperuste perustuu SEUT 296 artiklan toisessa kohdassa määrätyn perusteluvelvollisuuden noudattamatta jättämiseen
                  
                              —
                           
                           
                              Romania katsoo, että SEUT 296 artiklan toisessa kohdassa määrätty perusteluvelvollisuus ei voi rajoittua siihen, että järjestäjille on ilmoitettava asetuksen N:o 211/2011 4 artiklan 3 kohdassa tarkoitetut tiedot, että epäämisen perusteet sekä kaikki heidän käytettävissään olevat oikeudelliset keinot.
                           
                        
                              —
                           
                           
                              Romania katsoo tässä asiayhteydessä, että päätös 2019/721 on perusteltu ilmeisen riittämättömästi. Ilmeisen riittämättömät perustelut ovat omiaan estämään niitä, joita toimi koskee, saamasta selville ehdotetun kansalaisaloitteen rekisteröinnin syitä ja reagoimasta sen seurauksena ja estämään unionin yleistä tuomioistuinta valvomasta tämän päätöksen laillisuutta.